Komisijos reglamentas (EB) Nr. 574/2004
2004 m. vasario 23 d.
iš dalies keičiantis Europos Parlamento ir Tarybos reglamento (EB) Nr. 2150/2002 dėl atliekų statistikos I ir III priedus
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. lapkričio 25 d. Europos Parlamento ir Tarybos reglamentą (EB) 2150/2002 dėl atliekų statistikos [1], ypač į jo 1 straipsnio 5 dalį ir 6 straipsnio b punktą,
kadangi:
(1) Remiantis Reglamento (EB) Nr. 2150/2002 6 straipsniu, Komisija privalo nustatyti to reglamento įgyvendinimo priemones.
(2) Pagal Reglamento (EB) Nr. 2150/2002 6 straipsnio b punktą Komisija gali pritaikyti jo prieduose išvardintas specifikacijas.
(3) Pagal Reglamento (EB) 2150/2002 1 straipsnio 5 dalį Komisija privalo sudaryti reglamento III priedo statistinės nomenklatūros ir atliekų sąrašo, sudaryto pagal Komisijos sprendimą 2000/532/EB [2], atitikmenų lentelę.
(4) Todėl atitinkamai reikėtų iš dalies pakeisti Reglamentą (EB) Nr. 2150/2002.
(5) Šiame reglamente numatytos priemonės atitinka Tarybos sprendimu 89/382/EEB, Euratomas [3], įsteigto Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2150/2002 priedai iš dalies keičiamas taip:
1. I priedo 2 skirsnio 1 dalis keičiama šio reglamento I priedu.
2. III priedas keičiamas šio reglamento II priedu.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. vasario 23 d.